**Vedtekter for foreningen « … lokallag av Presteforeningen»
Vedtatt av årsmøtet xx.xx.20xx**

**§ 1 Foreningens navn**

Foreningens navn er: « … lokallag av Presteforeningen».

Foreningen ble stiftet den dd.mm.åååå. Den er en videreføring av det allerede eksisterende lokallaget av Presteforeningens i … prosti i Den norske kirke (rettssubjektet).

**§ 2 Formål**

Foreningens formål er å ivareta medlemmenes interesser på prostinivå.

Foreningen er dessuten bindeledd mellom medlemmene og stiftsstyret i Presteforeningen i …. bispedømme.

**§ 3 Juridisk person**

Foreningen er lokallag for Den norske kirkes presteforening (PF) sine medlemmer i … prosti.

**§ 4 Medlemmer**

Foreningen er åpen for medlemmer av PF tilsatt i Den norske kirke (rettssubjektet), som arbeider i … prosti. Dette er de valgbare medlemmene. De valgbare medlemmene har rett til å delta på medlemsmøter, og har stemmerett.

Andre medlemmer av Presteforeningen som er tilknyttet … prosti kan inviteres til å delta på møter, men har ikke stemmerett og er ikke valgbare.

**§ 5 Tillitsvalgtes godtgjørelse**

Tillitsvalgte mottar ikke honorar for sine verv.

**§ 6 Medlemskontingent**

Kontingenten fastsettes av årsmøtet.

**§ 7 Arbeidsområder**

Lokallaget:

1. Avholder møte minst en gang hvert halvår
2. Velger leder og styre.
3. Avgir høringsuttalelser i saker forelagt fra stiftsstyrer, tariffutvalg, fagutvalg, Sentralstyret eller Representantskapet i Presteforeningen.
4. Behandler andre saker forelagt av stiftsstyrer, tariffutvalg, fagutvalg, Sentralstyret eller Representantskapet i Presteforeningen.
5. Behandler saker av lokal interesse.
6. Forvalter egen økonomi.
7. Kan fungere som studieenhet

**§ 8 Årsmøte**

Årsmøtet, som holdes hvert år innen utgangen av april måned, er foreningens høyeste myndighet.

Årsmøtet innkalles av styret med minst en ukes varsel til foreningens medlemmer. Forslag som skal behandles på årsmøtet skal være sendt til styret senest fem dager før årsmøtet.

Årsmøtet kan bare behandle forslag om vedtektsendring som er oppført som sak på innkallingen til årsmøtet.

**§ 9 Stemmegivning på årsmøtet**

Ved stemmelikhet har leder dobbeltstemme.

Valg foregår muntlig dersom det ikke kreves skriftlig valg av minst en av de tilstedeværende.

**§ 10 Årsmøtets oppgaver**

Årsmøtet skal:

1. Behandle årsmelding fra styret
2. Behandle regnskap
3. Behandle innkomne forslag
4. Velge leder, nestleder og eventuelle øvrige styremedlemmer

**§ 11 Styret**

Foreningen ledes av et styre bestående av leder og inntil to medlemmer valgt for to år om gangen. Styret er høyeste myndighet mellom årsmøtene.

Styrets oppgaver:

1. Forestår lagets virksomhet og forbereder årsmøtet
2. Ivaretar forhandlinger og medbestemmelse etter gjeldende lov og avtaleverk, herunder avholde jevnlige kontaktmøter med prosten

Styret skal avholde møte når en fra styret anmoder om det.

Styret kan fatte vedtak når minst halve styret er tilstede. Vedtak fattes med flertall av de avgitte stemmene. Ved stemmelikhet teller styreleders stemme dobbelt.

**§ 12 Vedtektsendring**

Endringer i disse vedtekter kan bare foretas av årsmøtet etter å ha vært på sakslisten, og det kreves to tredjedels flertall av de avgitte stemmene.

**§ 13 Oppløsning**

Oppløsning av foreningen kan bare behandles av årsmøtet. Blir oppløsning vedtatt med minst to tredjedels flertall av de avgitte stemmene, skal det innkalles til ekstraordinært årsmøte innen tre måneder. For at oppløsning skal skje, må vedtaket her gjentas med to tredjedels flertall av de avgitte stemmene.

Foreningens formue skal etter oppløsning tilfalle Den norske kirkes presteforening.

Ingen tillitsvalgte har krav på foreningens midler eller andel av disse ved oppløsning av foreningen.